CELEX: C2004/262/12
Language: et
Date: 2004-10-23 00:00:00
Title: Euroopa Kohtu otsus (esimene koda) 9. september 2004 kohtuasjas C-397/02 (Cour d'appel de Bruxelles'i eelotsusetaotlus): Clinique La Ramée ASBL, Winterthur Europe Assurance SA versus Jean-Pierre Riehl, Euroopa Liidu Nõukogu (Ametnikud — Sotsiaaltoetused — Ametniku õiguste üleminek ühendustele seoses kolmanda isiku poolt tekitatud kahju hüvitamisega)

23.10.2004   
            
            
               ET
            
            
               Euroopa Liidu Teataja
            
            
               C 262/6
            
         
      EUROOPA KOHTU OTSUS
   
   (esimene koda)
   9. september 2004
   kohtuasjas C-397/02 (Cour d'appel de Bruxelles'i eelotsusetaotlus): Clinique La Ramée ASBL, Winterthur Europe Assurance SA versus Jean-Pierre Riehl, Euroopa Liidu Nõukogu (1)
   
   (Ametnikud - Sotsiaaltoetused - Ametniku õiguste üleminek ühendustele seoses kolmanda isiku poolt tekitatud kahju hüvitamisega)
   (2004/C 262/12)
   Kohtumenetluse keel: prantsuse
   Kohtuasjas C-397/02, mille esemeks on EÜ asutamislepingu artikli 234 alusel Euroopa Kohtule 11. novembril 2002. aastal Cour d'appel de Bruxelles'i (Belgia) 6. novembri 2002. aasta otsusega esitatud eelotsusetaotlus menetluses järgmiste poolte vahel: Clinique La Ramée ASBL, Winterthur Europe Assurance SA versus Jean-Pierre Riehl, Euroopa Liidu Nõukogu, on Euroopa Kohus (esimene koda), koosseisus: koja esimees P. Jann (ettekandja) ja kohtunikud A. Rosas, S. von Bahr, R. Silva de Lapuerta ja K. Lenaerts; kohtujurist P. Léger, kohtusekretär vanemametnik M. Múgica Arzamendi, 9. septembril 2004 teinud otsuse, mille resolutiivosa on järgmine:
   Nõukogu 29. veebruari 1968. aasta määruse (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja ühenduste muude teenistujate teenistustingimused ning komisjoni ametnike suhtes ajutiselt kohaldatavad erimeetmed, muudetud nõukogu 27. septembri 1985. aasta määrusega (ESTÜ, EMÜ, Euratom) nr 2799/85, artiklit 85a tuleb tõlgendada nii, et nimetatud artikli alusel ei ole ühendustel õigus nõuda ametniku surma eest vastutavalt kolmandalt isikult üleelanud abikaasale personalieeskirjade artiklite 79 ja 79a alusel makstud toitjakaotuspensioni tagasimaksmist täies ulatuses, kuigi kahju hüvitamise nõude suhtes kohaldatavas õigusaktis sätestatakse, et toitjakaotuspensioni saamise õigus ei ole seotud süülise teo toimepannud isiku kohustusega hüvitada tekkinud kahju kogu ulatuses ning et üleelanud abikaasal on surnud abikaasa sissetuleku kaotuse tõttu tekkinud kahju väiksem kui talle makstud toitjakaotuspension.
   
      (1)   EÜT C 7, 11.1.2003.